English: Thank you, all, for your warm words and reflections on a life lived long and well. Many of you have alluded to the Queen's official openings of this Senedd. I recall the sixth opening in particular, which turned out to be her last visit to Wales. I remember that day with particular fondness. She was on fine form that day, undertaking her official duty with the usual aplomb, smiling, talking to Members, as we've heard, and especially interested in discussing with the many COVID champions from all over Wales. She wore a suit of peachy pink that day. I had on a dress with a dash of peachy pink too. We matched perfectly, apparently. And you've no idea how many people have asked me quite seriously whether we'd pre-arranged our wardrobe choices that day, as if I was in a secret WhatsApp group with the monarch. However, I'll never quite know whether the Queen noticed that day that I was wearing odd shoes. That was by mistake, by the way, not as some act of republican defiance. Neither am I sure that day whether she noticed that in one line-up she almost missed one Member completely because the curtsy was so low, or that another Member turned up in more than one line-up. If the Queen did notice these things, she kept smiling. As the Queen was about to leave, I ended up in a discussion with her and the now Queen Consort. It was described apparently by a live tv commentator as 'a Dyffryn Teifi Merched y Wawr huddle', whilst, in fact, we were discussing the lack of world leader attendance at COP26. I can share that with you because that conversation was overheard and ended up, as Adam Price said, as a front-page story around the world the next day: the Queen sharing her view on the subject of the day, tackling climate change. However, I won't share with you today my very last conversation with the monarch as we ascended in the lift. But I'm reminded of it as I look around this Chamber at the 60 Members here present and I think of what lies ahead for this Senedd. Suffice it to say she was interested in our future.
Welsh: Diolch i chi i gyd, am eich geiriau cynnes a'ch myfyrdodau ar fywyd wedi'i fyw yn hir ac yn iach. Mae nifer ohonoch wedi cyfeirio at agoriadau swyddogol y Frenhines o'r Senedd hon. Rwy'n cofio'r chweched agoriad yn arbennig, ac fel y bu hi, hwn oedd ei hymweliad olaf â Chymru. Rwy'n cofio'r diwrnod hwnnw gyda hoffder arbennig. Roedd hi mewn hwyliau da y diwrnod hwnnw, yn ymgymryd â'i dyletswydd swyddogol gyda'r brwdfrydedd arferol, gan wenu, siarad ag Aelodau, fel rydym ni wedi clywed, ac roedd ganddi ddiddordeb arbennig mewn trafod â'r llu o arwyr COVID o bob rhan o Gymru. Roedd hi'n gwisgo siwt binc y diwrnod hwnnw. Roedd gen innau ffrog ag ychydig o binc ynddi hefyd. Roedden ni'n matsio'n berffaith, mae'n debyg. A does gennych chi ddim syniad faint o bobl sydd wedi gofyn i mi yn eithaf difrifol a oeddem ni wedi trefnu ein dewisiadau wardrob o flaen llaw y diwrnod hwnnw, fel petawn i mewn grŵp WhatsApp cyfrinachol gyda'r Frenhines. Fodd bynnag, fydda i byth yn gwybod yn iawn a sylwodd y Frenhines y diwrnod hwnnw fy mod yn gwisgo dwy esgid o ddau wahanol bâr o esgidiau. Roedd hynny trwy gamgymeriad, gyda llaw, nid fel rhyw weithred o herfeiddiwch gweriniaethol. Nid wyf ychwaith yn siŵr y diwrnod hwnnw a sylwodd mewn un rhes y bu bron iddi fethu un Aelod yn llwyr gan fod y cyrtsi mor isel, neu fod Aelod arall wedi ymddangos mewn mwy nag un rhes. Os wnaeth y Frenhines sylwi ar y pethau hyn, roedd yn dal i wenu. Pan oedd y Frenhines ar fin gadael, roeddwn i mewn trafodaeth gyda hi a'r Frenhines Gydweddog erbyn hyn. Fe'i disgrifiwyd, yn ôl pob tebyg, gan sylwebydd teledu byw fel Merched y Wawr Dyffryn Teifi a'u pennau ynghyd, pan mewn gwirionedd, roeddem ni'n trafod diffyg presenoldeb arweinwyr byd-eang yn COP26. Gallaf rannu hynny gyda chi oherwydd cafodd y sgwrs honno ei chlywed ac roedd hi, fel y dywedodd Adam Price, yn stori dudalen flaen ar draws y byd y diwrnod canlynol: y Frenhines yn rhannu ei barn ar bwnc y dydd, mynd i'r afael â newid hinsawdd. Fodd bynnag, ni wnaf rannu gyda chi heddiw fy sgwrs olaf un â'r Frenhines wrth i ni esgyn yn y lifft. Ond rwy'n cael fy atgoffa ohoni wrth i mi edrych o gwmpas y Siambr hon ar y 60 Aelod yma sy'n bresennol ac rwy'n meddwl am yr hyn sydd i ddod i'r Senedd hon. Digon yw dweud bod ganddi ddiddordeb yn ein dyfodol.